मेरठ: उत्तर प्रदेश के मेरठ शहर में लोगों ने पुलिस के सम्मान में पुलिसकर्मियों पर फूलों की बारिश कर दी। मेरठ की जनता ने शहर में गश्त पर निकले एसएसपी मेरठ अजय साहनी व उनकी पूरी पुलिस टीम पर करीब 15 मिनट से अधिक तक गुलाब के फूलों की पुष्प वर्षा करते हुए मेरठ पुलिस जिंदाबाद के जोरदार नारे लगाकर उनका स्वागत किया।
शहर के लोगों ने पुलिस के प्रति आभार जताने के लिए ये तरीका खोजा। उन्होंने पुलिस के काम की तारीफ करते हुए कहा कि लॉकडाउन में पुलिस ने बेहद शानदार काम किया है। हम पुलिस के प्रति अपना सम्मान और आभार प्रकट करने के लिए ऐसा कर रहे हैं।
शहर के एसएसपी अजय साहनी भी लोगों के सम्मान से बेहद भावुक दिखे और उन्होंने लोगों को भरपूर सहयोग और मदद का भरोसा दिलाया।